cyanic-selkie/wikianc huggingface dataset:
স্পেনের পঞ্চম ফিলিপ
স্প্যানিশ সিংহাসন দাবি
ডুফিন তার পুত্রের অধিকারের পক্ষে ফ্রান্সের এক দীর্ঘ রাজ্ সভায় কথা বলেছিলেন যেখানে সম্মত হয় যে ফিলিপ সিংহাসনে আরোহণ করবেন কিন্ত তিনি তার নিজের জন্য ও তার বংশধরদের জন্য ফ্রান্সের সিংহাসনের দাবি চিরতরে ত্যাগ করবেন। সেই রাজ্ সভায় দ্বিতীয় চার্লসের উইলে স্পেনের রাজা হিসেবে ফিলিপের নামকরণের বিধান গ্রহণের সিদ্ধান্ত হয়েছিল এবং স্পেনের রাষ্ট্রদূতকে ডেকে তার নতুন রাজার সাথে পরিচয় করিয়ে দেয়া হয়েছিল। রাষ্ট্রদূত তার ছেলে সহ ফিলিপের সামনে নতজানু হয়ে স্প্যানিশ ভাষায় এক দীর্ঘ বক্তৃতা দিয়েছিলেন যা ফিলিপের পক্ষে বোঝা সম্ভব হয় নি।
প্রথম বিবাহ
১৭০১ সালের ২ নভেম্বর প্রায় ১৮ বছর বয়স্ক ফিলিপ ১৩ বছর বয়স্ক স্যাভয় এর মারিয়া লুইসাকে বিবাহ করেন যা তার ৬৩ বছর বয়স্ক দাদা রাজা চতুর্দশ লুই ঠিক করে রেখেছিলেন। সে ছিল স্যাভয় এর ডিউক দ্বিতীয় ভিক্টর অ্যামেদিউস এবং ফিলিপের দ্বিতীয় চাচাতো বোন, বার্গুন্ডির ডিউকের পত্নীর অভিভাবক অ্যানি মেরি ডি অরলানসের কন্যা। ১১ সেপ্টেম্বর ভার্সাইতে এবং স্যাভয় এর ডাচির রাজধানী তুরিনে একটি বদলি অনুষ্ঠান হয়েছিল।
মারিয়া লুইসা স্পেনের রানী হিসেবে খুব জনপ্রিয় প্রমাণিত হয়েছিলেন। তিনি তার স্বামীর জন্য বেশ কয়েকবার রাজপ্রতিনিধির দায়িত্ব পালন করেছিলেন। তার সবচেয়ে সফল মেয়াদটি ছিল মাত্র ১৪ বছর বয়সে যখন ফিলিপ ১৭০২ সালে নয় মাসের জন্য তার ইতালিয়ান রাজ্য গুলো ভ্রমণের কারণে বাইরে ছিলেন। সে বছর নেপলসে প্রবেশের সময় তাকে কার্লো বার্নিনির তৈরী বয় উইথ এ ড্রাগন  নামক ভাস্কর্য উপহার দেয়া হয়। মারিয়া লুইসা ১৭১৪ সালে ২৬ বছর বয়সে যক্ষারোগে মারা যান যা ছিল তার স্বামীর জন্য এক বিধ্বংসী মানসিক আঘাত।
স্প্যানিশ উত্তরাধিকারের জন্য যুদ্ধ
চতুর্দশ লুই এর এই কাজ গুলো ইংরেজ, ওলন্দাজ , অস্ট্রিয়ান ও অন্যদের ভয় বৃদ্ধি করেছিল। ১৭০১ সালের ফেব্রুয়ারিতে চতুর্দশ লুই প্যারিসের পার্লামেন্টে ( আদালত )  একটি ফরমান জারি করেন যে ফিলিপের বড় ভাই পেটিট ডুফিন লুই যদি কোন উত্তরাধিকারী না রেখে মারা যান তবে ইউরোপের সর্ববৃহৎ স্থলশক্তিতে রাজবংশীয় ধারাবাহিকতা নিশ্চিত করতে ফিলিপ ফ্রান্সের সিংহাসনের উত্তরাধিকারীদের জন্য স্পেনের সিংহাসন ত্যাগ করবে।
তবে ফরাসি রাজার আর একটি কাজকে বিরোধপূর্ণ বিবেচিত হত যে স্পেনের সাথে চুক্তি অনুসারে লুই স্পেন অধিকৃত নেদারল্যান্ডসের (বর্তমান বেলজিয়াম এবং নর্দ-পাস-দে-কালাস) বেশ কয়েকটি শহর দখল করে নিয়েছিলেন। এটা ছিল সেই অগ্নিস্ফুলিঙ্গ যা অগসবুর্গের সঙ্ঘবদ্ধ রাষ্ট্রসমূহের যুদ্ধের (১৬৮৯ - ৯৭) অমীমাংসিত বিষয়গুলো এবং স্পেনের উত্তরাধিকারী হিসেবে চতুর্দশ লুই এর নাতির গ্রহণযোগ্যতা বিষয়ক সমস্যা গুলোকে পুনরায় প্রজ্জ্বলিত করেছিল।
প্রায় তখনই স্প্যানিশ সিংহাসনের উত্তরাধিকার যুদ্ধ শুরু হয়েছিল।এটি ইউরোপীয় অন্যান্য শক্তির উদ্বেগ এর কারণ হয়েছিল যে একক বার্বন রাজার অধীনে স্পেন ও ফ্রান্স এর সংযোজন শক্তিশালী ফ্রান্স এবং দুর্বল স্পেনের বিপক্ষে ইংল্যান্ড, নেদারল্যান্ডস এবং অস্ট্রিয়ার মহাজোটের বিদ্যমান ক্ষমতার  ভারসাম্যকে বিপর্যস্ত করবে।
স্পেনের অভ্যন্তরে, ক্রাউন অব কাস্টিল (একটি রাজ্য) ফ্রান্সের ফিলিপকে সমর্থন করেছিল। অন্যদিকে, ক্রাউন অব অ্যারাগনের (একটি সম্মিলিত রাজতন্ত্র) বেশিরভাগ  অভিজাত সম্প্রদায় পবিত্র রোমান সম্রাট প্রথম লিওপোল্ডের পুত্র অস্ট্রিয়ার চার্লসকে সমর্থন করেছিলেন যে তার দাদী স্পেনের মারিয়া আন্নার বংশধর হিসেবে স্পেনের সিংহাসনের দাবিদার। চার্লস এমনকি তৃতীয় চার্লস নামে অ্যারাগনের রাজা হিসাবে প্রশংসিত হয়েছিলেন।
যুদ্ধটি স্পেন এবং পশ্চিম-মধ্য ইউরোপের (প্রধানত নিম্ন ভূমির দেশগুলো) সাথে সাথে জার্মানি এবং ইতালির অন্যান্য গুরুত্বপূর্ণ লড়াই গুলোকে কেন্দ্র করে হচ্ছিল। স্যাভয় এর প্রিন্স ইউজিন এবং মার্লবোরোর ডিউক নিম্ন দেশগুলোর সামরিক কমান্ডার হিসাবে নিজেদের চিহ্নিত করেছিলেন। উত্তর আমেরিকার ঔপনিবেশগুলোর ইংরেজ ঔপনিবেশিকদের কাছে এই লড়াইটি রানী অ্যানের যুদ্ধ হিসাবে পরিচিত ছিল যারা ফরাসি এবং স্প্যানিশ বাহিনীর বিরুদ্ধে যুদ্ধ করেছিলেন। যুদ্ধ চলাকালে প্রায় চার লক্ষ মানুষ মারা গিয়েছিল।
এই যুদ্ধের পরিপ্রেক্ষিতে ১৭০৭ সালের শুরুতে ফিলিপ নাইবা প্লানটা আদেশ জারি করেন যা ক্যাস্তিলিয়ান রাজনৈতিক ও প্রশাসনিক আদর্শের অধীনে স্পেনীয় নিয়মকে কেন্দ্রীভূত করেছিল এবং এই পদ্ধতিতে স্পেনের মধ্যে স্বতন্ত্রতভাবে পরিচালিত রাজ্য গুলোর  রাজশাসনপত্র রহিত করা হয়েছিল -  ক্রাউন অব অ্যারাগন  তাদের মধ্যে বিশেষভাবে উল্লেখযোগ্য যারা যুদ্ধের সময় ষষ্ঠ চার্লসকে সমর্থন করেছিল - তবে নাভারে রাজ্য এবং বাস্ক এর অবশিষ্ট এলাকা ব্যতিক্রম ছিল যারা এই স্প্যানিশ সিংহাসনের উত্তরাধিকার যুদ্ধে ফিলিপকে সমর্থন করেছিল এবং তাদের আধা-স্বায়ত্তশাসিত নিজস্ব সরকার ব্যবস্থা ধরে রাখতে সক্ষম হয়েছিল। কেন্দ্রীয়করণ নীতিটি চতুর্দশ লুইয়ের শাসনামলে ফরাসি রাজ্যের আদর্শ হিসেবে ছিল এবং সার্দিনিয়ায় জন্মগ্রহণকারী রাজনৈতিক দার্শনিক ভিসেন্তে বাকালার ও জোসেপ ডি সলিসের মত রাজনীতিবিদদের দ্বারা দৃঢভাবে সমর্থিত ছিল।
১৭১২ সালের এক পর্যায়ে ফিলিপকে স্পেনের সিংহাসন ত্যাগের প্রস্তাব দেওয়া হয়েছিল যাতে তিনি ফ্রান্সের উত্তরাধিকারী হতে পারতেন, কিন্তু তিনি তা প্রত্যাখ্যান করেছিলেন।
ফিলিপ এক শর্তে ফ্রান্সে তার উত্তরাধিকারের অধিকার ত্যাগ করার সিদ্ধান্ত নিয়েছিলেন : স্পেনে আধা-সালিক আইনের প্রবর্তন। এই আইনের অধীনে, স্প্যানিশ মুকুটের উত্তরাধিকারটি কোনও মহিলা উত্তরসূরির কাছে যাওয়ার আগে তা সম্পূর্ণভাবে পুরুষ উত্তরসূরিদের মধ্যে সীমাবদ্ধ ছিল, সিংহাসন পরিত্যাগের এই শর্তটি আটারচেট (নেদারল্যান্ড এর একটি শহর ) এর চুক্তির প্রথম দিকে মিত্রদের কাছে স্পষ্ট হয়ে যায়। এটি ততক্ষন পর্যন্ত সফলতার সাথে সম্পন্ন হয় ( ১০ মে ১৭১৩ ) নি যতক্ষণ না পর্যন্ত আটারচেট এর দ্বিতীয় চুক্তিতে স্পেন এবং গ্রেট ব্রিটেন তাদের নিজস্ব শান্তির শর্ত তৈরী করেছিল ( চুক্তিতে নতুন আইন সংযুক্ত করা )। আটারচেট এর যুদ্ধ সমাপ্তিকারী শর্ত অনুযায়ী, ফিলিপ স্পেনের রাজা হিসাবে স্বীকৃতি পেয়েছিলেন তবে স্পেনকে মেনোর্কা এবং জিব্রাল্টার গ্রেট ব্রিটেনের হাতে তুলে দিতে বাধ্য করা হয়েছিল ; স্পেনের নেদারল্যান্ডস, নেপলস, মিলান ও সার্ডিনিয়া  অস্ট্রিয়ান হাবসবার্গসকে এবং সিসিলি ও মিলানের কিছু অংশ স্যাভয়কে।
এই বিয়োজনের ফলে ইউরোপে স্প্যানিশ সম্রাজ্যের ব্যাপক ক্ষতি হয়েছিল যা ইতোমধ্যে পতনের মুখে পড়েছিল। তার রাজত্বকালের পুরো সময় ধরে ফিলিপ স্প্যানিশ শক্তির এই পতনকে রোধ করতে চেষ্টা করেছিলেন। আটারচেট এর চুক্তির শর্তগুলো বানচাল করে, চতুর্মুখী জোটের যুদ্ধের (১৭১৮ - ১৭২০) সূত্রপাতের মধ্যে দিয়ে তিনি ইতালিতে স্পেনীয় দাবি পুনঃপ্রতিষ্ঠিত করার পদক্ষেপ নিয়েছিলেন যেখানে স্পেন চারটি প্রধান শক্তির একটি জোটের সাথে লড়াই করেছিল। পঞ্চম ফিলিপিকে শান্তির জন্য আবেদন করতে বাধ্য করা হয়েছিল।
দ্বিতীয় বিবাহ
১৭১৪ সালে রানী মারিয়া লুইসার মৃত্যুর পর খুব শীঘ্রই রাজা পুনরায় বিবাহের সিদ্ধান্ত নেন। তার দ্বিতীয় স্ত্রী ছিল পারমার এলিজাবেথ, পারমার বংশানুক্রমিক যুবরাজ ওডোয়ারডো ফার্নেস এবং প্যালেটিনেটের ডরোথিয়া সোফির কন্যা। ১৭১৪ সালের ২৪ ডিসেম্বর , ২২ বছর বয়সে পারমার স্থানাপন্ন মহিলা হিসেবে তিনি ৩১ বছর বয়স্ক ফিলিপিকে বিবাহ করেন। স্পেনের রাজার গৃহস্থলী প্রধান ক্যামারেরা মেয়র ডি প্যালাসিও এবং রাজকুমারী দেস উরসিনস এর সম্মতিতে কার্ডিনাল আলবেরনি এই বিয়ের ব্যবস্থা করেছিলেন।
পদত্যাগ
১৭২৪ সালের ১৪ জানুয়ারি ফিলিপ তার জ্যেষ্ঠ পুত্র ১৭ বছর বয়স্ক লুই এর জন্য সিংহাসন ছেড়ে দেন যার কারণটি এখনো বিতর্কের বিষয়। একটি মতবাদ প্রচলিত যে পঞ্চম ফিলিপ তার রাজত্বকালে ব্যাপক মানসিক অস্থিরতা প্রদর্শন করেছিলেন এবং ক্রমবর্ধমান মানসিক অধ:পতন এর কারণে তিনি আর রাজত্ব করতে চান নি। দ্বিতীয় মতবাদ বোর্বন রাজবংশকে পদত্যাগের কারণ হিসেবে মনে করে। এই ফরাসি রাজপরিবারটি সম্প্রতি রোগের করনে বহু স্বগোত্রীয় ঔরস হারিয়েছিল। প্রকৃতপক্ষে, অরলানিয়াসের  ডিউকের মৃত্যুর ঠিক একমাসের পরে পঞ্চম ফিলিপের পদত্যাগ ঘটেছিল, যিনি পঞ্চদশ লুই এর রাজপ্রতিনিধি ছিলেন। উত্তরাধিকারীর অভাব আরো একটি মহাদেশীয় উত্তরাধিকার যুদ্ধের সম্ভাবনা তৈরি করেছিল। পঞ্চম ফিলিপ ছিল চতুর্দশ লুই এর প্রকৃত বংশধর , তবে আটারচেটের চুক্তি বিষয়গুলোকে জটিল করে তোলে, যেখানে ফরাসি এবং স্প্যানিশ সিংহাসন একত্রিত করাকে নিষিদ্ধ করা হয়েছিল। মতবাদটি এটি অনুমান করে যে পঞ্চম ফিলিপ আশা করেছিলেন স্পেনের রাজমুকুট ত্যাগের কারণে তিনি চুক্তিটিকে পাশ কাটিয়ে যেতে পারবেন এবং ফরাসি সিংহাসন লাভ করতে পারবেন।
যা-ই হোক না কেন কোন সমস্যা ছাড়া মাত্র সাত মাস রাজত্ব করার পর  লুই ৩১ আগস্ট ১৭২৪ সালে গুটি বসন্তে আক্রান্ত হয়ে মাদ্রিদে মৃত্যু বরণ করেন। ফিলিপের কনিষ্ঠ পুত্র, পরবর্তী ষষ্ঠ ফার্ডিন্যান্ড , পরিণত বয়সে উপনীত হয় না হওয়ার কারণে তাকে পুনরায় স্পেনের সিংহাসনে ফিরে আসতে বাধ্য করা হয়েছিল।
পরবর্তী রাজত্ব
পোলিশ উত্তরাধিকার যুদ্ধে ফিলিপ তার বোর্বন আত্মীয়দের আঞ্চলিক সফলতা লাভে এবং অস্ট্রিয়ান উত্তরাধিকার যুদ্ধে অস্ট্রিয়া থেকে নেপলস ও সিসিলি এবং অটোম্যানদের থেকে ওরান পুনরায় দখল করে এবং পোলিশ উত্তরাধিকার যুদ্ধে আঞ্চলিক সফলতা লাভের মাধ্যমে ফিলিপ তার বোর্বন আত্মীয়দের সহায়তা করেছিলেন। পরিশেষে, তার রাজত্বের শেষের দিকে জেনকিনস কানের যুদ্ধের ( ১৭৩৯ - ১৭৪৮ ) সময় স্পেনীয় বাহিনী তাদের আমেরিকান ভূখণ্ডগুলো বৃহৎ ব্রিটিশ আক্রমণ থেকে সফলভাবে রক্ষা করেছিল।
স্প্যানিশ হাবসবার্গ রাজবংশের গোধূলিবেলায় যে স্থবিরতার শিকার হয়েছিল, ফিলিপের রাজত্বের সময় স্পেন তা থেকে বেরিয়ে আসতে শুরু করে। যদিও স্পেনের জনসংখ্যা বৃদ্ধি পাচ্ছিল , স্পেনের অর্থনৈতিক ও করআরোপণ ব্যবস্থা গুলো প্রাচীন ধরনের ছিল এবং কোষাগারে ঘাটতি ছিল। রাজা তার রাজপ্রাসাদগুলোতে হাজার হাজার উচ্চ বেতনের কর্মচারী নিযুক্ত করেছিলেন - যারা দেশ শাসনের জন্য নয় বরং রাজ পরিবার গুলোর দেখাশোনার জন্য ছিলেন। সেনাবাহিনী এবং আমলাশ্রেণী বেশ কয়েক মাস ধরে কোন বেতন ছাড়াই চলত এবং নতুন বিশ্ব থেকে আসা রৌপের চালান শুধুমাত্র ব্যবস্থাটিকে সচল রেখেছিল। স্পেন ১৭৩৯ সালে তার ঋণ পরিশোধ স্থগিত করে - কার্যকরভাবে দেউলিয়া ঘোষণা করা হয়।
মৃত্যু
ফিলিপ খেদোন্মত্ত মানসিক হতাশায় ভুগছিলেন এবং ধীরে ধীরে গভীর বিষাদরোগের শিকার হচ্ছিলেন। তার দ্বিতীয় স্ত্রী এলিজাবেথ ফার্নেস সম্পূর্ণভাবে তার নিষ্ক্রিয় স্বামীর উপর আধিপত্য বিস্তার করেছিলেন। তিনি উপরন্তু পুত্র সন্তান, স্পেনের তৃতীয় চার্লসকে জন্ম দিয়ে আরো একটি উত্তরাধিকারী যুক্ত করলেন। ১৭৩৭ সালের আগস্টের শুরুতে কাস্ট্রাটো গায়ক ফারিনেল্লি দ্বারা তার যন্ত্রণা কিছুটা লাঘব হয় যিনি পরবর্তীতে “মিউজিকো ডি ক্যামারা অফ দেয়ার ম্যাজেটিস ” (মহান সংগীতজ্ঞ) হন। ফারিনেল্লি প্রতি রাতে, সাধারণত সংগীতজ্ঞদের একটি ত্রয়ী নিয়ে রাজা ও রানীর জন্য আট থেকে নয়টি অপেরা গাইতেন।
ফিলিপ ৯ জুলাই ১৭৪৬ সালে মাদ্রিদের এল এসকোরিয়ালে মৃত্যুবরণ করেন, কিন্তু সেগোভিয়ার নিকটবর্তী তার প্রিয় রাজপ্রাসাদ লা গ্রানজা ডি স্যান আইডিফনসোতে সমাধিস্থ হন। তার প্রথম রানী স্যাভয় এর মারিয়া লুইসার পুত্র স্পেনের ষষ্ঠ ফার্ডিন্যান্ড তার স্থলাভিষিক্ত হন।
উত্তরাধিকার
ঐতিহাসিকগণ রাজার প্রতি সদয় হননি। লিঞ্চ বলেছেন, পঞ্চম ফিলিপ সরকার ব্যবস্থাকে তার পূর্বপুরুষদের চেয়ে সামান্য পরিমাণ উন্নত করেছিলেন এবং অক্ষম দ্বিতীয় চার্লসের চেয়ে তার দায়বদ্ধতা বেশি ছিল। যখন স্পেন ও ফ্রান্সের স্বার্থ নিয়ে বিরোধ দেখা দেয় , তখন তিনি সাধারণত ফ্রান্সের পক্ষে থাকতেন। যাহোক ফিলিপ সরকার পুনর্গঠনের কিছু কাজ করেছিলেন এবং প্রাদেশিকের তুলনায় কেন্দ্রীয় কর্তৃপক্ষকে শক্তিশালী করেছিলেন। মেধা গুরুত্বপূর্ণ হয়ে উঠল , যদিও বেশিরভাগ উচ্চ পদগুলো জমিদার অভিজাত-শ্রেণীর দখলে চলে যায়। অভিজাত স্তরের নিচে, দ্বিতীয় চার্লসের সময়ে যে অদক্ষতা এবং দুর্নীতি ছিল তা আগের মতোই বিস্তৃত ছিল। পঞ্চম ফিলিপের শুরু করা পুনর্গঠনের কাজ গুলোর মধ্যে অনেক গুরুত্বপূর্ণ সংস্কার কাজ তৃতীয় চার্লসের সময়ে চূড়ান্ত পরিণতি পায়। ব্যাপক উৎপাদনশীলতা এবং কমসংখ্যক দুর্ভিক্ষ ও মহামারীর সাথে সাথে বিগত অর্ধশতাব্দীর তুলনায় সমগ্র অর্থনীতির উন্নয়ন হয়েছিল।
সেইসাথে ,১৮৮৩ সালে, পঞ্চম ফিলিপের বড় ভাই লুইয়ের সর্বশেষ বৈধ পুরুষ বংশধর, চ্যামবোর্ড এর কাউন্ট হেনরি মারা যাওয়ার পরে , চতুর্দশ লুই এর বাকী সব বৈধ স্বগোত্রীয় বংশধর অতঃপর পঞ্চম ফিলিপের বংশধর ছিল।
পঞ্চম ফিলিপ স্পেনের আমেরিকান অধিকৃত সম্পত্তি সহ আটলান্টিক বাণিজ্যের পক্ষে ছিল ও উন্নত করেছিল। আটলান্টিক বাণিজ্যের সময় স্পেনের নৌ ইতিহাসের গুরুত্বপূর্ণ ব্যক্তিত্বের উত্থান হয়েছিল, যাদের মধ্যে জলদস্যু আমারো পার্গো অন্যতম। পঞ্চম ফিলিপ প্রায়শই তার ব্যবসায়িক আক্রমণে জলদস্যুদের দ্বারা উপকৃত হত : তিনি ১৭১৪ সালে মাদ্রিদের এল পার্ডো রাজপ্রাসাদে একটি রাজ আদেশ জারি করেছিলেন যেখানে তিনি নিজেকে কারাকাসের উদ্দেশ্যে গমনোদ্যত একটি বাণিজ্য জাহাজের অধিনায়ক নিযুক্ত করেছিলেন। এই সম্রাট কাদিজ এর কাসা ডি কন্ট্রাটাসিওনে আমারোর কারাবাসের সময় তার মুক্তির জন্য আদেশ দিয়েছিলেন এবং তাকে ক্যামপিছি যাওয়ার জন্য জলদস্যু অস্ত্রে সজ্জিত একটি জাহাজ তৈরির অনুমতি দেন।
সন্তানসন্ততি
১৭০১ সালের ৩ নভেম্বর ফিলিপ তার দ্বিতীয় চাচাতো বোন স্যাভয় এর মারিয়া লুইসকে(১৭ সেপ্টেম্বর ১৬৮৮ - ১৪ ফেব্রুয়ারি ১৭১৪) বিয়ে করেন এবং তাদের ৪টি সন্তান হয়:
১৭১৪ সালের ২৪ ডিসেম্বর ফিলিপ এলিজাবেথ ফার্নেসকে(২৫ অক্টোবর ১৬৯২ - ১১ জুলাই ১৭৬৬) বিয়ে করেন, তাদের ৬টি সন্তান ছিল :
ন্যাশনাল জিওগ্রাফিক চ্যানেল (এশিয়া)
ন্যাশনাল জিওগ্রাফিক চ্যানেল এশিয়া (ন্যাট জিও এশিয়া, পূর্বে এনবিসি এশিয়া নাম হিসেবে পরিচিত ছিল; ১ জানুয়ারি ১৯৯৪ থেকে ৩১ জুলাই ১৯৯৮ পর্যন্ত) হল একটি ২৪ ঘণ্টার এশিয়ান সাবস্ক্রিপশন টেলিভিশন চ্যানেল যেটি অ-কথাসাহিত্য, ইতিহাস এবং ডিস্কভারি চ্যানেল মত ন্যাশনাল জিওগ্রাফিক সোসাইটি দ্বারা উৎপাদিত প্রকৃতি, বিজ্ঞান, সংস্কৃতি এবং ইতিহাস বিষয়ক প্রকৃত অনুষ্ঠানমালা প্রচার করে থাকে।
এটি স্টার টিভি অংশীদারত্বের সঙ্গে এবং ডিস্ট্রিবিউশন কর্তৃক ১ জানুয়ারি ১৯৯৪ সালে শুরু হয় যেটি রুপার্ট মার্ডক এর ২১ শতক ফক্স মালিকানাধীন একটি হংকং ভিত্তিক প্যান এশিয়ান উপগ্রহ নেটওয়ার্ক এর মাধ্যমে ১ আগস্ট ১৯৯৮ সালে 'এনবিসি এ এশিয়া চ্যানেল পরিবর্তন করা হয়। ২০০৮ সালের হিসাব অনুয়ায়ী ন্যাশনাল জিওগ্রাফিক চ্যানেল এর এশিয়ান সংস্করণ ৫৬ মিলিয়ন এর উপরে বাড়িতে চ্যানেলটি দেখা হয়। এনজিসি এশিয়ার ছয়টি বিভিন্ন চ্যানেলের ফীড রয়েছে।
কলকাতার অর্থনীতি
thumb|[[কগনিজ্যান্ট টেকনোলজি সলিউশন ভবন, সেক্টর ৫, বিধাননগর, ইলেকট্রনিক্স কমপ্লেক্স]]
thumb|এইচএসবিসি ভবন, শহরের প্রধান [[টেলিযোগাযোগ পরিষেবার একটি গুরুত্বপূর্ণ কেন্দ্র। এইচএসবিসি-এর মতো বহু বহুজাতিক সংস্থা কলকাতার আর্থিক পুনরুজ্জীবনের জন্য দায়ী]]
কলকাতার অর্থনীতি ভারত তথা পশ্চিমবঙ্গ রাজ্যের অন্যতম গুরুত্বপূর্ণ অর্থব্যবস্থা। কলকাতা পূর্ব ভারতের প্রধান ব্যবসায়িক, বাণিজ্যিক ও অর্থনৈতিক কেন্দ্র এবং এবং উত্তর-পূর্ব ভারতীয় রাজ্যগুলির যোগাযোগের প্রধান বন্দর। কলকাতা ভারতে মুম্বাই ও দিল্লি পরে তৃতীয় বৃহত্তম অর্থনীতি। ১৫০.১ বিলিয়ন ডলারের জিডিপি (পিপিপি) সহ কলকাতা ভারতের ভারতের প্রাচীনতম স্টক এক্সচেঞ্জ (বোর্স) – কলকাতা স্টক এক্সচেঞ্জ – এর শহরেই আবাসস্থল। কলকাতা মহানগর অঞ্চলের জিডিপি পরিমাণ ২০২০ সালের হিসাবে ২২৪ বিলিয়ন ডলার, যা মহানগর অঞ্চলটিকে বিশ্বের ৩৮তম বৃহৎ আর্থিক কেন্দ্রে পরিণত করে। বৃহৎ সরকারী ও বেসরকারী-খাতের কর্পোরেশনগুলি দ্বারা পরিচালিত বহু শিল্প ইউনিটের ব্যবসাকেন্দ্র কলকাতায় অবস্থিত। প্রধান খাতগুলির মধ্যে ইস্পাত, ভারী প্রকৌশল, খনি, খনিজ, সিমেন্ট, ফার্মাসিউটিক্যালস, খাদ্য প্রক্রিয়াকরণ, কৃষি, ইলেকট্রনিক্স, বস্ত্র ও পাট রয়েছে। বেশ কয়েকটি প্রসিদ্ধ সংস্থার কেন্দ্রীয় কার্যালয় কলকাতায় অবস্থিত। যেমন – আইটিসি লিমিটেড, বাটা ইন্ডিয়া, হলদিয়া পেট্রোকেমিক্যাল লিমিটেড, বিড়লা কর্পোরেশন, মার্লিন প্রজেক্টস লিমিটেড, বেঙ্গল পিয়ারলেস, ওরিয়েন্ট ফ্যানস, এক্সাইড, বার্জার প্রিন্টস, কোল ইন্ডিয়া লিমিটেড ও ন্যাশনাল ইনসিওরেন্স কোম্পানি। কয়েকটি ব্যাংকের কেন্দ্রীয় কার্যালয়ও কলকাতায়। যেমন – ইউকো ব্যাংক ও ইউনাইটেড ব্যাংক অফ ইন্ডিয়া। এছাড়া স্ট্যান্ডার্ড চ্যার্টার্ড ব্যাংকের একটি অত্যন্ত গুরুত্বপূর্ণ দফতর কলকাতায় অবস্থিত।
কলকাতার অধিকাংশ বস্তিবাসীই শহরের ঘরোয়া অর্থনীতির সঙ্গে যুক্ত। সাম্প্রতিক কাল পর্যন্ত দেখা ট্রেন্ড অনুসারে নমনীয় উৎপাদন কলকাতার একটি বৈশিষ্ট্য। ঘরোয়া সেক্টরগুলি মোট শ্রমশক্তির ৪০% সরবরাহ করে থাকে। উদাহরণস্বরূপ, ২০০৫ সালের হিসাব অনুযায়ী, কলকাতার ২,৭৫,০০০ হকার মোট ৮,৭৭২ কোটি ভারতীয় টাকার (প্রায় ২ মিলিয়ন মার্কিন ডলার) লেনদেন করেন।
অর্থনৈতিক ইতিহাস এবং সাম্প্রতিক উন্নয়ন
ইংরেজদের বসতি পত্তনের আগে থেকেই আদি কলকাতা অঞ্চলটি শেঠ, বসাক প্রভৃতি তন্তুবায় ব্যবসায়ীদের ব্যবসাকেন্দ্র হিসেবে গড়ে ওঠে। পরে তাদের সঙ্গে গাঁটছড়া বেঁধে ইংরেজ বণিকরা এই অঞ্চলে নিজেদের আধিপত্য বিস্তার করেন। অষ্টাদশ শতকের মধ্যভাগ থেকে দেখা যায় বাঙালি ব্যবসায়ীরা কৌলিক পেশার বদলে নতুন যুগের সঙ্গে সায্যজ্যপূর্ণ ব্যবসায় নামতে শুরু করেছেন। সেযুগের বিশিষ্ট বাঙালি ব্যবসায়ীদের মধ্যে লক্ষ্মীকান্ত ধর, বৈষ্ণবচরণ শেঠ, মতিলাল শীল, প্রাণকৃষ্ণ লাহা প্রমুখ উল্লেখযোগ্য। এঁরা জাতিতে ছিলেন তাঁতি, সুবর্ণবণিক অথবা কায়স্থ। ঊনবিংশ শতকে ব্রাহ্মণরাও এই পেশায় আসেন। দ্বারকানাথ ঠাকুর ছিলেন সেযুগের বিশিষ্ট ব্রাহ্মণ বণিক। কলকাতা ভারতের অন্যতম প্রাচীন শহর ।
বিংশ শতাব্দীর ষাট থেকে নব্বই দশকের মধ্যবর্তী সময়কাল কলকাতার অর্থনৈতিক ইতিহাসে এক অবক্ষয়ের যুগ। ভারত বিভাগ, তারসঙ্গে আগত শরণার্থীর স্রোত, ট্রেড-ইউনিয়নগুলির বাড়বাড়ন্ত, মূলধনের অভাব, বাংলাদেশ মুক্তিযুদ্ধ, নকশাল আন্দোলন, ঘন ঘন ধর্মঘট ও বনধ্, পাট শিল্পে মন্দা, পরিকাঠামো ও ব্যবস্থাপনার অবনতি কলকাতার অর্থব্যবস্থাকে প্রায় ধ্বংস করে দেয়। আশির দশকে এই তীব্র অবক্ষয়ের কারণে কলকাতাকে বলা হত ‘মৃত্যুপথযাত্রী নগরী’। কিন্তু এর পর থেকেই কলকাতায় সুদিন একটু একটু করে ফিরতে থাকে। ভারতীয় অর্থব্যবস্থায় উদারীকরণ কলকাতার ভাগ্য ফিরিয়ে দেয়। তারাতলা, কল্যাণী, উলুবেড়িয়া, ডানকুনি, কসবা, হাওড়া প্রভৃতি বৃহত্তর কলকাতার বিভিন্ন অঞ্চলে ছোটো বড় নানা ইন্ডাস্ট্রিয়াল এস্টেট গড়ে ওঠে। বানতলায় গড়ে ওঠে সুবিশাল চর্মনগরী। রফতানি প্রক্রিয়াকরণ ক্ষেত্র গড়ে ওঠে ফলতায়। এছাড়াও কিছু বিশেষায়িত প্রতিষ্ঠান, যেমন দেশের প্রথম খেলনা পার্ক, রত্ন ও গহনা পার্কও স্থাপিত হয়।
পশ্চিমবঙ্গের সরকার প্রত্যক্ষ বিদেশি পুঁজি বিনিয়োগের সপক্ষে। এই পুঁজি মূলত আসে সফটওয়্যার ও ইলেকট্রনিক্স-এর ক্ষেত্রে। কলকাতা দেশের তথ্য প্রযুক্তি শিল্পের অন্যতম কেন্দ্র। কলকাতা এবং তার পার্শ্ববর্তী বিধাননগরের সম্প্রসারিত অংশ সেক্টর-ফাইভ ও রাজারহাট নিউ টাউন আজ দেশের প্রধানতম আইটি গন্তব্যগুলির মধ্যে একটি। আইবিএম, এইচএসবিসি, এবিএন অ্যামরো ইত্যাদি একাধিক বহুজাতিক সংস্থা সহ বহু ব্যবসাক্ষেত্র আজ কলকাতায় তাদের অফিস স্থাপন করেছে। স্কাইটেক, টেল আইটি নেটওয়ার্ক, ডব্লিউডিসি, গ্রেট মিডিয়া টেকনোলজিস, ভিসন কম্পটেক ও পোলারিস নেটওয়ার্কের মতো বহু কলকাতা-ভিত্তিক সংস্থাগুলি স্থাপিত হয়। এগুলি ছাড়াও অন্যান্য বড় বড় ভারতীয় সফটওয়্যার ফার্ম যেমন উইপ্রো, টিসিএস, এমবিটি, কগনিজ্যান্ট প্রভৃতি কলকাতাকে ব্যবসাকেন্দ্র করে তোলেন। কলকাতা তথা সমগ্র পশ্চিমবঙ্গের এই সাম্প্রতিক আর্থিক উন্নতির আজ একে দেশের তৃতীয় বর্ধনশীল অর্থব্যবস্থায় পরিণত করেছে। শহরের আইটি সেক্টরগুলির বার্ষিক বৃদ্ধির হার আজ ৭০%, যা সারা ভারতের তিনগুণ। দুর্গাপুরের অন্ডালে প্রস্তাবিত এয়াট্রোপোলিস বা বিমাননগরী; গভীর সমুদ্র বন্দর; পুরুলিয়া, মালদহ, কোচবিহার ইত্যাদি স্থানে একাধিক নতুন বিমানবন্দর; কলকাতা বিমানবন্দরের আধুনিকীকরণ ও দ্বিতীয় বিমানবন্দর; নিউ টাউনে অত্যাধুনিক শহর; শিলিগুড়ি, হাওড়া প্রভৃতি স্থানে আধুনিক উপনগরী; বর্ধমান শহরের ব্যাপক উন্নতি; মেট্রো রেলওয়ের সম্প্রসারণ ইত্যাদির পরিকল্পনা ও বাস্তবায়ন রাজ্যের তথা কলকাতার অর্থনৈতিক মানচিত্রকে খোলনলচে বদলে দিয়েছে এই একবিংশ শতকে।
ব্যাঙ্ক ব্যবস্থা
কলকাতা ব্যাঙ্ক ব্যবস্থার একটি গুরুত্বপূর্ণ কেন্দ্র। বর্তমানে, শহরটি বৃহৎ জাতীয়করণকৃত ইউকো ব্যাঙ্ক এবং একটি বেসরকারি তফসিলি ব্যাঙ্ক বন্ধন ব্যাঙ্কের সদর দপ্তর হিসেবে কাজ করে। ম্যাগমা ফিনকর্প, বন্ধন ব্যাঙ্ক, এসআরইআই ইনফ্রাস্ট্রাকচার ফাইন্যান্স, ন্যাশনাল ইন্স্যুরেন্স কোম্পানি সহ বেশ কয়েকটি বড় আর্থিক কোম্পানি ও বীমা কোম্পানির সদর দফতর কলকাতায় রয়েছে। অনেক ভারতীয় ব্যাঙ্ক, বহুজাতিক ব্যাঙ্ক এবং বিশ্ব ব্যাঙ্ক শহরে তাদের শাখা কার্যালয়ের কার্যক্রম পরিচালনা করে। ভারতের সমস্ত প্রধান ব্যাঙ্কের শাখা কার্যালয় কলকাতায় রয়েছে। এছাড়াও স্ট্যান্ডার্ড চার্টার্ড ব্যাঙ্ক, ব্যাঙ্ক অব আমেরিকা এবং এইচএসবিসি ব্যাঙ্কের মতো বড় আর্থিক ব্যাঙ্কগুলির কলকাতায় কার্যালয় ও শাখা রয়েছে। বন্ধন ফাইন্যান্সিয়াল হল কলকাতা ভিত্তিক ভারতের বৃহত্তম ও বিশ্বের দ্বিতীয় বৃহত্তম ক্ষুদ্রঋণ প্রদানকারী গোষ্ঠী, সংস্থাটি সমগ্র ভারত জুড়ে ব্যাঙ্ক ব্যবস্থা স্থাপনের জন্য আরবিআই-এর অনুমোদন পেয়েছে। বন্ধন ব্যাঙ্কের প্রধান কার্যালয় কলকাতায় রয়েছে, যা স্বাধীনতার পরে শহরে প্রতিষ্ঠিত একমাত্র ব্যাঙ্ক।
সন্দীপ শ্রীবাস্তব
সন্দীপ শ্রীবাস্তব (संदीप श्रीवास्तव) একজন ভারতীয় চিত্রনাট্যকার, গীতিকার ও অভিনেতা। চিত্রনাট্যকার হিসেবে তার উল্লেখযোগ্য কর্মসমূহ হল অব তক ছপ্পন (২০০৪), নিউ ইয়র্ক (২০০৯), শিবায় (২০১৬), ও শেরশাহ (২০২১)। তিনি অব তক ছপ্পন চলচ্চিত্রের জন্য শ্রেষ্ঠ কাহিনি বিভাগে আইফা পুরস্কার ও শ্রেষ্ঠ চিত্রনাট্য বিভাগে স্ক্রিন পুরস্কারের মনোনয়ন লাভ করেন। এছাড়া তিনি শেরশাহ চলচ্চিত্রের জন্য শ্রেষ্ঠ চিত্রনাট্য ও শ্রেষ্ঠ সংলাপ বিভাগে ফিল্মফেয়ার পুরস্কারের মনোনয়ন লাভ করেন।
এছাড়া সন্দীপ কাবুল এক্সপ্রেস (২০০৬), সচিন: আ বিলিয়ন ড্রিমস (২০১৭)-এর হিন্দি ভাষার সংলাপ এবং ভিডিও গেম অব তক ছপ্পন: ফ্যাটাল এনকাউন্টার-এর সংলাপ রচনা করেছেন। তিনি লাইফ ইন আ... মেট্রো (২০০৭), নিউ ইয়র্ক (২০০৯), কহানি (২০১২), শিবায় (২০১৬), বিশ্বরূপম ২ (২০১৮) ও লুডো (২০২০) চলচ্চিত্রের গান লিখেছেন।
সিগমুন্ড ফ্রয়েড
সিগমুন্ড ফ্রয়েড (মে ৬, ১৮৫৬-সেপ্টেম্বর ২৩, ১৯৩৯) ছিলেন একজন অস্ট্রিয় মানসিক রোগ চিকিৎসক এবং মনস্তাত্ত্বিক। তিনি "মনোসমীক্ষণ" (Psychoanalysis) নামক মনোচিকিৎসা পদ্ধতির উদ্ভাবক। ফ্রয়েড "মনোবীক্ষণের জনক" হিসেবে পরিগণিত। তার বিভিন্ন কাজ জনমানসে বিরাট প্রভাব ফেলেছে। মানব সত্বার 'অবচেতন', 'ফ্রয়েডিয় স্খলন', 'আত্মরক্ষণ প্রক্রিয়া' এবং 'স্বপ্নের প্রতিকী ব্যাখ্যা' প্রভৃতি ধারণা জনপ্রিয়তা পায়। একই সাথে ফ্রয়েডের বিভিন্ন তত্ত্ব সাহিত্য, চলচ্চিত্র, মার্ক্সবাদী আর নারীবাদী তত্ত্বের ক্ষেত্রেও গভীর প্রভাব বিস্তার করে। তিনি ইডিপাস কমপ্লেক্স ও ইলেক্ট্রা কমপ্লেক্স নামক মতবাদ সমূহের জন্য অধিক আলোচিত।
অবদান
১৯০০ থেকে ১৯৩০-এর দশক অর্থাৎ তার চুয়াল্লিশ বছর বয়েস থেকে আশি, এই সময়টায় ফ্রয়েড পরিণত হয়েছিলেন কিংবদন্তিতে। প্রকাশিত হয়েছে তার এমন সব তত্ত্বের বই যা পড়ে চমৎকৃত হয়েছেন মনোবিজ্ঞানীরা, তাক লেগে গেছে মধ্যবিত্ত সমাজের। তিনি বলেছিলেন যে মানুষের মনের মধ্যে আছে অজানা অচেনা এক অবচেতন, যার সিংহভাগ জুড়ে নানান গোলমেলে যৌন ইচ্ছে, ভীতি আর হিংসার প্রবণতা! পৃথিবীর নানান প্রান্ত থেকে ভিয়েনার ১৯ নম্বর বের্গেসি— যা কিনা ফ্রয়েডের বসতবাড়ি এবং ক্লিনিক, সেখানে যায় রোগীরা। মুগ্ধ হয় তার চিকিৎসা দেখে। ফ্রয়েড নিজেকে বিজ্ঞানীর চেয়ে বেশি এক জন ‘কন্‌কুইস্তাদর’ বলে ভাবেন— অ্যাডভেঞ্চারপ্রিয় এক মানুষ, যে অতিক্রম করতে চায় একের পর এক বাধা। প্রায় চল্লিশ বছর ধরে ভিয়েনাবাসী তাঁকে জেনেছেন এক জন সহানুভূতিশীল, সংস্কৃতিমনস্ক, বিত্তবান, তীক্ষ্ণ মেধার মানুষ বলে, নিজের সামাজিক প্রতিপত্তি বিষয়ে যিনি সজাগ।
স্বদেশ ত্যাগ
অবস্থা বদলাতে শুরু করল ১৯৩৩-এ জার্মান রাইখের অপ্রতিরোধ্য নেতা ও নায়ক অ্যাডল্ফ হিটলারর উত্থানের সঙ্গে। দুঃসময় যে আসছে তার অশনি সঙ্কেত ছিল হিটলার-সমর্থক নাৎসিদের বামপন্থা, গণতন্ত্র বা মানুষের অধিকার সংক্রান্ত বইয়ের প্রতি আক্রোশ। কার্ল মার্ক্স, টমাস মান, কাফকা, অ্যালবার্ট আইনস্টাইনের বইয়ের সঙ্গে তার বইও স্তূপাকার করে আগুন লাগিয়ে দেওয়া হয়েছে শুনে ফ্রয়েড নাকি একটু শ্লেষের হাসি হেসে বলেছিলেন, ‘‘মধ্যযুগ হলে আমাকেও পুড়িয়ে মারত, এখন তো শুধু আমার লেখা কেতাব জ্বালিয়ে দিচ্ছে। এরা কতটা অগ্রসর হয়েছে ভাবো।’’ ফ্রয়েড কি ভাবতে পেরেছিলেন, এর কয়েক বছরের মধ্যেই নাৎসিরা হাজার হাজার ইহুদি ও অন্যান্য ‘খুঁতো’দের গ্যাস চেম্বারে চালান করবে?
ভিয়েনা ছেড়ে যাওয়ার পরামর্শে কান দেননি ফ্রয়েড। বলেছিলেন, এ শহর ছেড়ে যাওয়া তার পক্ষে অসম্ভব। একে তিনি বৃদ্ধ, তায় চোয়ালের ক্যানসারে ভুগছেন এক দশক ধরে। বার বার যন্ত্রণাদায়ক অস্ত্রোপচারের পর কাবু, তবু সিগার ছাড়তে নারাজ জেদি মানুষটি বলেছিলেন, এই অবস্থায় অন্য দেশে ‘রিফিউজি’ হয়ে থাকার কোনও বাসনা তার নেই। তা ছাড়া জার্মানিতে যা হয়েছে, সত্যি কি তা অস্ট্রিয়ায় হবে? কিন্তু সেই দুঃস্বপ্ন সত্যি হল, পাঁচ বছরের মধ্যে। ১৯৩৮ সালের ১৪ মার্চ হুডখোলা মার্সিডিজ়ে চেপে হিটলারের ভিয়েনা প্রবেশের দৃশ্যে আহ্লাদে ফেটে পড়েছিল রাস্তার দু’ধারে কাতারে কাতারে জড়ো হওয়া মানুষ। তাদের হাতে স্বস্তিক চিহ্ন আঁকা পতাকা, মুখে একটাই বুলি, ‘হাইল হিটলার’। অস্ট্রীয় নাৎসিরা, যারা এত দিন ঘাপটি মেরে দিন গুনছিল তাদের প্রিয় ফ্যুয়েরারের, তাদের চোখেমুখে ফুটে উঠেছিল নারকীয় উল্লাস। প্রায় সঙ্গে সঙ্গে শুরু হয়ে গিয়েছিল ইহুদিদের দোকান লুঠপাট, ভাঙচুর, রাস্তায় টেনে নামিয়ে অপমান, মারধর। এতেও ভীত, সন্ত্রস্ত হননি ফ্রয়েড। এমনকি যে দিন বাড়িতে হাজির হল নাৎসি বাহিনী, শোনা যায়, নিজের স্টাডিতে পড়াশোনায় মগ্ন অশীতিপর মনস্তত্ত্ববিদ প্রথমে টেরই পাননি তাদের উপস্থিতি। বুঝতে পেরে ধীর পায়ে হেঁটে এসে, স্থির চোখে তাকিয়ে ছিলেন লুঠতরাজ করা নাৎসিদের  দিকে। ফ্রয়েডের সেই বিখ্যাত চাউনিতে নাকি চুপসে গেছিল মস্তানরা।
কিন্তু তারও বিশ্বাসের ভিত নড়ে গেল ২২ মার্চ, যে দিন বাড়িতে গেস্টাপো এসে জিজ্ঞাসাবাদের জন্য তুলে নিয়ে গেল তার কনিষ্ঠ সন্তান অ্যানা ফ্রয়েডকে। যদিও অ্যানা এক বারের জন্যও বিচলিত হননি নিষ্ঠুর জার্মান পুলিশকে দেখে। শান্ত ভাবে হুডখোলা গাড়িতে চেপে চলে গিয়েছিলেন সিগমুন্ড-কন্যা, যিনি শুধু পিতার ভালবাসার পাত্রীই নন, ছিলেন তার প্রিয় শিষ্যা ও সচিব, তার নিশ্চিন্ত নির্ভরতার মানুষও। ব্যক্তিগত ব্যাপারে তো বটেই, নিজের সমস্ত চিন্তাভাবনা অ্যানার সঙ্গে ভাগ করে নিতেন ফ্রয়েড। সেই অ্যানাকে গেস্টাপো তুলে নিয়ে যাওয়ায় ভেঙে পড়েছিলেন তিনি। অনেক রাতে অ্যানা ফিরে আসার পর স্বস্তির গভীর নিঃশ্বাস ফেলেছিলেন বৃদ্ধ পিতা। সেই রাতের পর থেকেই ফ্রয়েড বুঝতে পারেন, ভিয়েনা আর নিরাপদ নয়। অন্য কোনওখানে ডেরা খুঁজতে হবে।
কিন্তু যাবেন কোথায়? আমেরিকায় তার বহু ভক্ত। অথচ ফ্রয়েডের সেখানে যাওয়ার ব্যাপারে ঘোর অনীহা। কাছেপিঠের মধ্যে ইংল্যান্ড, সেখানেও তার গুণগ্রাহীর অভাব নেই। তাঁদের মধ্যে সর্বপ্রধান আর্নেস্ট জোন্স ঠিক করলেন, হাল ধরতে হবে তাঁকেই। প্রচুর ব্রিটিশ হোমরাচোমরাদের সঙ্গে ওঠাবসার সূত্রে সরকারকে রাজি করিয়ে ফেললেন জোন্স। অনেক কাঠখড় পুড়িয়ে মিলল ছাড়পত্র। ১৯৩৮ সালের ৪ জুন ওরিয়েন্ট এক্সপ্রেসে উঠল ফ্রয়েড পরিবার। ট্রেন যখন ধীর গতিতে জার্মানির সীমানা পেরিয়ে ফ্রান্সে প্রবেশ করল, তখন নাকি স্বস্তির নিঃশ্বাস ফেলেছিলেন ফ্রয়েড। রাইন নদীর ওপর দিয়ে ঝুকঝুক করে চলেছে ট্রেন। জল যেখানে ছুঁয়েছে আকাশের বিস্তার, সেই সীমারেখার দিকে তাকিয়ে মাতৃভাষা জার্মানে ফ্রয়েড উচ্চারণ করেছিলেন তিনটি শব্দ, ‘‘এখন আমরা স্বাধীন।’’
৬ জুন লন্ডনের ভিক্টোরিয়া স্টেশনে ভিড় জমিয়েছিল লন্ডনবাসী, প্রিয় সিগমুন্ড ফ্রয়েডকে দেখার জন্য। বস্তুত জীবনের শেষ একটি বছর লন্ডনে স্বস্তিতে আর আরামেই কেটেছিল ফ্রয়েডের। আর্নেস্ট জোন্স ফ্রয়েড ও তার পরিবারের জন্য খুঁজে বার করেছিলেন ১৯২০ সালে তৈরি পুরনো দিনের স্থাপত্যরীতিতে গড়া বিশাল এক ম্যানসন। সেই বাড়ি কিনে অনেক অদলবদল করেছিলেন পেশায় স্থাপত্যবিদ আর্নেস্ট, বাবার প্রয়োজনকে মাথায় রেখে। এমনকি সিঁড়ি ভাঙতে ফ্রয়েডের কষ্ট হয় বলে বাড়িতে বসেছিল সুন্দর ছোট্ট লিফ্‌টও। ২০ নম্বর ম্যারস্ফিল্ড গার্ডেনস-এর আলো-হাওয়া মাখা সেই বিশাল বাড়িকে বড় সুন্দর মনে হয়েছিল ফ্রয়েডের। মনে হয়েছিল, এ তাঁদের প্রয়োজনের অতিরিক্ত। লন্ডনের সাধারণ মানুষদের থেকে অকুণ্ঠ ভালবাসা পেয়ে তৃপ্ত বোধ করেছিলেন তিনি। ‘এই ব্রহ্মাণ্ডে আমার শেষ ঠিকানা’ বলে অভিহিত করেছিলেন বাড়িটিকে।
লন্ডনের উত্তর-পশ্চিমের হ্যাম্পস্টেড এলাকায় হ্যাম্পস্টেড মেট্রো স্টেশনকে নিচে রেখে ডানে মোড় নিলেই ফিট্‌সজন্স অ্যাভিনিউয়ের গড়ানে রাস্তা। খানিক এগোলেই ম্যারস্ফিল্ড গার্ডেন্স রাস্তার ২০ নম্বর বাড়িতে জীবনের শেষ এক বছরের একটু বেশি সময় কাটিয়েছিলেন সিগমুন্ড, তার কর্মস্থল ও প্রিয় শহর ভিয়েনা থেকে অনেক দূরে। ইংল্যান্ড চলে আসতে বাধ্য হয়েছিলেন আধুনিক সময়ের সবচেয়ে দাপুটে মনস্তত্ত্ববিদ।
শেষ জীবন
ফ্রয়েড ২৪ বছর বয়স থেকে তামাকজাত ধূমপান সেবন শুরু করেন; শুরুতে তিনি সিগারেট খেতেন, এরপর তিনি সিগার (চুরুট বা বিড়ি) সেবনকারী হয়ে ওঠেন। তিনি বিশ্বা‌স করতেন যে, ধূমপান তার কর্মক্ষমতা বৃদ্ধি করতো এবং পরিমিত ধূমপানের মাধ্যমে তিনি আত্ম-নিয়ন্ত্রণের চর্চা‌ চালিয়ে যেতে সক্ষম হন। সহকর্মী উইলহেম ফ্লিয়েস-এর কাছ থেকে স্বাস্থ্যগত সতর্ক‌বার্তা‌ পাওয়ার পরেও তিনি ধূমপান অব্যহত রাখেন, এবং অবশেষে মুখগহ্বরের ক্যান্সারে আক্রান্ত হন। ফ্রয়েড ১৮৯৭ সালে ফ্লিয়েসকে পরামর্শ দেন যে, তামাকসহ অন্যান্য আসক্তিমূলক কর্ম‌কান্ডগুলো হল স্ব‌মেহন নামক "অনন্য চমৎকার অভ্যাস"-এর বিকল্প
১৯২৩ সালের ফেব্রুয়ারিতে, ফ্রয়েড তার মুখগহ্ব‌রে অতিরিক্ত ধূমপানের ফলে সৃষ্ট লিউকোপ্লাকিয়া নামক একটি মৃদু জমাট মাংসপিন্ড দেখতে পান। ফ্রয়েড শুরুতে তা গোপন রাখেন, কিন্তু ১৯২৩ সালের এপ্রিলে তিনি আরনেস্ট জোনসকে জানান যে, জমাট মাংসপিন্ডটি কেটে বাদ দেওয়া হয়েছে।
১৯৩৯ সালের সেপ্টেম্বরের মাঝামাঝির দিকে, ফ্রয়েড তার চোয়ালের ক্যান্সারের কারণে ব্যাপক যন্ত্রণা অনুভব করতে থাকেন এবং চিকিৎসক তার এই যন্ত্রণাকে অনিয়ন্ত্রণযোগ্য বলে ঘোষণা করেন। ফ্রয়েড তার সর্বশেষ পঠিত বই বালজাক-এর লা পিউ দ্য চ্যাগরিন-এ তার নিজস্ব ক্রমবর্ধ‌নশীল ভগ্নদশাকে আরও দ্রুতগতিতে বাড়িয়ে তোলে এবং এর পরপরই তিনি তার বন্ধু চিকিৎসক ও প্রাক্তন সহ-শরণার্থী‌ ম্যাক্স স্কার-এর সঙ্গে স্বেচ্ছামৃত্যুর ব্যাপারে যোগাযোগ করেন, যার সঙ্গে পূর্বে‌ তিনি তার শেষ পর্যা‌য়ের অসুস্থাবস্থা নিয়ে কথা বলেছিলেন। ম্যাক্স স্কার ও কন্যা আনা ফ্রয়েডের সঙ্গে যৌথ পরামর্শ‌ করে অবশেষে ১৯৩৯ সালের ২৩শে ডিসেম্বর অধিক মরফিন গ্রহণের মাধ্যমে স্বে‌চ্ছামৃত্যু হিসেবে আত্মহত্যা করে মৃত্যুবরণ করেন। তার চিকিৎসক জানিয়েছিলেন যে, আত্মহত্যার প্ররোচনায় ধূমপানজনিত কারণে মুখের ক্যান্সারই এর জন্যে দায়ী।
সংবাদ
সংবাদ বলতে মুদ্রণজগৎ, সম্প্রচার কেন্দ্র, ইন্টারনেট অথবা তৃতীয় পক্ষের মুখপাত্র কিংবা গণমাধ্যমে উপস্থাপিত বর্তমান ঘটনাপ্রবাহের একগুচ্ছ নির্বাচিত তথ্যের সমষ্টি যা যোগাযোগের আনুষ্ঠানিক প্রক্রিয়া সম্পন্ন করে।
সংবাদ হচ্ছে সমসাময়িক ঘটনা সম্পর্কিত তথ্য। বিভিন্ন গণমাধ্যমের (media) মাধ্যমে: মানুষের মুখে মুখে (word of mouth), ছাপা প্রক্রিয়া (postal systems), পোস্ট করার মাধ্যমে (postal systems), বেতার ও টিভি সম্প্রচার(broadcasting), দূর যোগাযোগ (electronic communication) বা কোন ঘটনার প্রত্যক্ষদর্শীদের স্বাক্ষ্য দ্বারা সংবাদ সরবরাহ করা হয়।
সংবাদ পরিবেশনের সাধারণ বিষয়গুলোর মধ্যে যুদ্ধ, সংকট, সরকার, রাজনীতি, শিক্ষা, স্বাস্থ্য, পরিবেশ, আবহাওয়া, অর্থনীতি, ব্যবসা, ফ্যাশন, এবং বিনোদন ও ক্রীড়াবিষয়ক ঘটনা, অদ্ভুত বা অস্বাভাবিক ঘটনা রয়েছে। সরকারি ঘোষণা, রাজকীয় অনুষ্ঠন সম্পর্কে অবগত করা, আইন, কর, গণ স্বাস্থ্য, এবং অপরাধীদের বিষয়ে ধারণা’র বর্ণনা প্রাচীন কাল থেকে সংবাদ হিসেবে গণ্য হয়ে আসছে। সংবাদ সম্পর্কে জানা ও তা ভাগাভাগি করার আকাঙ্ক্ষা মানুষের চিরন্তন। একে অন্যের সঙ্গে কথা বলে এবং তথ্য ভাগাভাগি করে মানুষ তা পূরণ করে। কখনো কখনো সরকারি যোগাযোগ ব্যবস্থা এবং গুপ্তচর নেটওয়ার্ক দ্বারা চালিত হয়ে প্রযুক্তিগত এবং সামাজিক উন্নয়ন সংবাদ ছড়িয়ে পড়ার গতি বাড়িয়ে দিতে পারে সেইসাথে এর আধেয়কে প্রভাবিত করতে পারে। সংবাদপত্রের নিবিড়ভাবে সংযুক্ত যে ধারার সংবাদের সঙ্গে আমরা পরিচিত তা কোর্টের ইশতেহার হিসেবে চীনে উদ্ভূত হয়, পরবর্তীতে কাগজ ও ছাপাখানার দ্বারা পরিমার্জিত হয়ে ইউরোপে ছড়িয়ে পড়ে।
উৎপত্তি রহস্য
একটি সূত্র দাবী করছে যে, চতুর্দশ শতাব্দীতে নিউ শব্দের বহুবচন হিসেবে নিউজ বা সংবাদ শব্দটি বিশেষভাবে ব্যবহার করা হতো। মধ্যযুগীয় ইংরেজি হিসেবে নিউজ শব্দটির সমার্থক ছিল নিউইজ (newes), ফরাসী শব্দ নোভেলেজ (nouvelles) এবং জার্মান শব্দ নিউয়েজ (neues)।
লোকমুখে 'নিউজ' শব্দটিকে বিশ্লেষণ করা হয় - এন (নর্থ), ই (ঈষ্ট), ডব্লিউ (ওয়েস্ট) এবং এস (সাউথ)।
জেসিকা গ্যারিটসন ফিঞ্চ (Jessica Garretson Finch) ১৮৯০ সালে বার্নার্ড কলেজে (Barnard College) পড়ানোর সময় “সমসাময়িক ঘটনাবলী” ("current events") ব্যাকাংশটি আবিষ্কার করেন।
নতুনত্ব
সংবাদ ( "news") শব্দটির অন্তর্নিহিত অর্থের মতো ( "news") এর সাধারণ গূঢ়ার্থ হচ্ছে নতুন তথ্য উপস্থাপন। [9][10] সংবাদ বিষয়ে এই নতুনত্ব বিষয়টিকে এমন একটি অনির্দিষ্ট গুণ দিয়েছে যা এটিকে ইতিহাসের অতি সর্তকতামূলক অনুসন্ধান এবং বা অন্যান্য পাণ্ডিত্যপূর্ণ বিষয় থেকে আলাদা করেছে।[9][10][12]
ইতিহাস
সপ্তদশ শতকের শুরুর দিকে সংবাদপত্রের সূচনা ঘটে। এর পূর্বে সংক্ষিপ্ত সরকারি ঘোষণা বা ইস্তেহার এবং রাজার আজ্ঞা প্রধান প্রধান নগরগুলোতে প্রকাশিত হতো। প্রথম লিখিতভাবে সংবাদ বা খবরের ব্যবহার মিশরে সু-সংগঠিতভাবে প্রবর্তন হয়েছিল। খ্রীষ্ট-পূর্ব ২৪০০ বছর পূর্বে ফারাও শাসন আমলে বর্তমানকালের জনপ্রিয় সংবাদ মাধ্যম কুরিয়ার সার্ভিসের আদলে রাজ্যের বিভিন্ন অঞ্চলে প্রসারনের উদ্দেশ্যে ডিক্রী বা আদেশনামা প্রচারের ব্যবস্থা করা হতো।
প্রাচীন রোমের এক্টা ডিওরনা বা সরকারের তরফে জুলিয়াস সিজার কর্তৃক ঘোষিত ইস্তেহার জনগণের উদ্দেশ্যে তৈরী করতেন। এগুলো ধাতব পদার্থ অথবা পাথরের সাহায্যে জনগণের সম্মুখে প্রচার করা হতো।
চীনের সরকারশাসিত প্রথমদিককার সময়ে সংবাদ শীট আকৃতিতে তৈরী করা হতো। এটি টিপাও নামে পরিচিত ছিল। দ্বিতীয় ও তৃতীয় শতাব্দীতে হ্যান রাজবংশের শেষদিককার সময়কালে আদালতের জন্য প্রচারের ব্যবস্থা করা হতো। ৭১৩ থেকে ৭৩৪ খ্রীষ্টাব্দের মধ্যে ত্যাং রাজবংশের আমলে কাইয়ুন জা বাও (আদালতের ইস্তেহার) নামে সরকারীভাবে সংবাদ প্রকাশ করা হয়েছিল। এটি সিল্কের উপর হস্তলিখিত ছিল। সরকারী কর্মীরাই এটি প্রচারের উদ্দেশ্যে পড়ার জন্য অনুমতিপ্রাপ্ত ছিল। ১৫৮২ সালে মিং রাজত্বকালের শেষদিকে ব্যক্তিগতভাবে সংবাদ প্রকাশের প্রথম তথ্যসূত্র প্রয়োগের উল্লেখ করা হয়।
সংবাদপত্র
সকালে সংবাদপত্র প্রকাশের ফলে কম ক্ষতি হয়। মূলতঃ সংবাদের গুণগত মান ও দৃষ্টিভঙ্গীই এতে সম্পৃক্ত। সাধারণতঃ সংবাদ ৫টি ডব্লিউ'র উপর ভিত্তি করে তৈরী হয়। হু, হুয়াট, হোয়েন, হোয়ার, হুয়াই ছাড়াও আরও একটি ডব্লিউ (হাউ) রয়েছে। এগুলোকে ভিত্তিমূল হিসেবে ধরে যে-কোন বিষয় বা ঘটনা নিয়ে সংবাদ তৈরী করা সম্ভবপর। এশব্দগুলোর মাধ্যমে সংবাদ অনুসন্ধান কার্যক্রমের পর আর কোন প্রশ্ন বাকী থাকে না। প্রথম পৃষ্ঠায় সাধারণতঃ গুরুত্বপূর্ণ সংবাদ উপস্থাপন ও তথ্য পরিবেশনকে সবিশেষ গুরুত্ব দেয়া হয়। এরফলে ব্যস্ত পাঠকেরা স্বল্প সময়ের মধ্যেই তাদের অভিষ্ট সংবাদের বিষয়বস্তু সম্পর্কে ওয়াকিবহাল হয়ে থাকেন।
ক্যাবল নিউজ চ্যানেল হিসেবে বিবিসি নিউজ, ফক্স নিউজ, এমএসএনবিসি, সিএনএন সংবাদের গুরুত্ব অনুসারে প্রচারের ব্যবস্থা করে।
১৬০৫ সালে প্রকাশিত রিলেশন অলার ফুর্নেমেন আন্ড গেডেনঙ্কুরডিগেন হিস্টোরিয়েনকে বিশ্বের ১ম সংবাদপত্র হিসেবে স্বীকৃতি দেয়া হয়েছে।
সংবাদ সংস্থা
পৃথিবীর প্রাচীনতম সংবাদ সংস্থা হিসেবে এজেন্সী ফ্রান্স-প্রেস বা এএফপি'র নাম সর্বজনস্বীকৃত। এটি ১৮৩৫ সালে ফরাসী অনুবাদক এবং বিজ্ঞাপনী সংস্থার এজেন্ট চার্লস-লুইস হাভাস কর্তৃক এজেন্সী হাভাস নামে প্রতিষ্ঠিত হয়।
মাধ্যম
বর্তমানে সংবাদপত্রে মুদ্রণের জন্য নিউজরুম বা বার্তাকক্ষে ফোন ব্যবহার করা হয়। পাশাপাশি একজন প্রতিবেদক টাইপ করে তার প্রতিবেদন নিউজরুম বা বার্তাকক্ষে প্রেরণের ব্যবস্থা করেন। সাধারণত তারের মাধ্যমে কিংবা হস্তলিখিত সংবাদ নির্দিষ্ট সংস্করণে প্রকাশের জন্য কিংবা অন্যান্য সংবাদের সাথে প্রকাশের জন্য পাঠানো হয়।
সর্বশেষ সংবাদ
আজকাল সর্বশেষ সংবাদ বা ব্রেকিং নিউজ নামে সংবাদের নতুন একটি অংশবিশেষ কিংবা পরিভাষার জন্ম হয়েছে। এটি বাণিজ্যিকভাবে প্রচারণার জন্য ইউনাইটেড স্টেটস্‌ ক্যাবল নিউজ সার্ভিসে দিন-রাত ২৪ ঘণ্টায় প্রকাশিত হয়। স্যাটেলাইট প্রযুক্তির সাহায্যে এ সেবায় বর্তমান ঘটনাপ্রবাহ গ্রাহকের দোরগোড়ায় পৌঁছে দেয়া হয়। এছাড়াও বিখ্যাত সংবাদ সংস্থা বিবিসি সর্বশেষ সংবাদ ই-মেইলের সাহায্যে গ্রাহককে প্রেরণ করে থাকে।
পৃথিবীর বিভিন্ন শহর বা দেশে যে ঘটনাগুলো প্রতিটি মুহূর্তে ঘটছে তা প্রাপ্তিসাপেক্ষে দ্রুত প্রচারের ব্যবস্থা করা হয়। এতে রেডিও বা বেতার, টেলিভিশন, মোবাইল ফোন এবং ইন্টারনেট প্রযুক্তির সহায়তা নেয়া হয়।
উপকূল অনুযায়ী মার্কিন যুক্তরাষ্ট্রের রাষ্ট্রগুলির তালিকা
এটি হচ্ছে মার্কিন যুক্তরাষ্ট্রের রাষ্ট্রগুলোর সমুদ্র উপকূলের দৈর্ঘ্য অনুযায়ী র‌্যাঙ্কিং তালিকা । যেসব রাষ্ট্রের সঙ্গে কোন সমুদ্র উপকূল নেই সেগুলো এখানে অর্ন্তভুক্ত হয়নি। দুইটি ভিন্ন মাপের পদ্ধতি এখানে ব্যবহৃত হয়েছে : পদ্ধতি ১-এ শুধু রাষ্ট্রগুলোর সঙ্গে সমুদ্র উপকূলের পরিমান অন্তর্ভুক্ত করা হয়েছে কিন্তু জোয়ার প্রবেশপথ অন্তর্ভুক্ত করা হয়নি; পদ্ধতি ২-এ মার্কিন যুক্তরাষ্ট্রের বৃহৎ হ্রদসমূহ এর উপকূল অন্তর্ভুক্ত করা হয়েছে এবং জোয়ার প্রবেশপথের অতিরিক্ত দৈর্ঘ্যও অন্তভুর্ক্ত করা হয়েছে। উদাহরণস্বরূপ, পদ্ধতি ২-এ গ্রেট উপসাগর (নিউ হ্যাম্প্‌শায়ার) কে গননায় ধরেছে নিউ হ্যাম্প্‌শায়ার এর উপকূল হিসেবে, কিন্তু পদ্ধতি ১-এ তা ধরা হয়নি। পদ্ধতি দুটির মধ্যে সমুদ্র উপকূলের পরিমানের পার্থক্য করার জন্য সুবিধাজনক নয়।
ফ্রিকোডক্যাম্প
ফ্রিকোডক্যাম্প (FreeCodeCamp; বা পৃথকভাবে ফ্রি কোড ক্যাম্প নামেও পরিচিত) হচ্ছে একটি অলাভজনক সংস্থা, যা মিথষ্ক্রিয়ভাবে ওয়েব প্রশিক্ষণ প্ল্যাটফর্ম, অনলাইন কমিউনিটি ফোরাম, চ্যাট রুম, অনলাইন প্রকাশনা এবং স্থানীয় সংস্থাগুলি নিয়ে গঠিত; যা ওয়েব ডেভেলপমেন্ট শেখার পদ্ধতি প্রত্যেকের জন্য সহজগম্য করে তুলতে চায়। এইচটিএমএল, সিএসএস এবং জাভাস্ক্রিপ্টের সাথে শিক্ষার্থীদের পরিচয় করানোর টিউটোরিয়াল থেকে শুরু করে, শিক্ষার্থীরা প্রজেক্ট অ্যাসাইনমেন্টে অগ্রসর হয় যা তারা একা বা জোড়ায় সম্পূর্ণ করে। সমস্ত প্রকল্পের কাজ সমাপ্ত হওয়ার পর শিক্ষার্থীদের ব্যবহারিক উন্নয়ন অভিজ্ঞতা প্রদান করে ওয়েব অ্যাপ্লিকেশন তৈরি করতে অন্যান্য অলাভজনক সংস্থার সাথে অংশীদারিত্ব করা হয়।
ইতিহাস
ফ্রিকোডক্যাম্প অক্টোবর ২০১৪ সালে চালু করা হয়েছিল এবং ফ্রি কোড ক্যাম্প ইনকর্পোরেটেড হিসাবে অন্তর্ভুক্ত করা হয়েছিল। এর প্রতিষ্ঠাতা কুইন্সি লারসন একজন সফ্টওয়্যার ডেভেলপার, যিনি স্নাতক স্কুলের পরে প্রোগ্রামিং শুরু করেছিলেন এবং একজন শিক্ষার্থীর অগ্রগতিকে প্রারম্ভিক থেকে চাকরির জন্য প্রস্তুত হওয়ার উপায় হিসাবে ফ্রিকোডক্যাম্প তৈরি করেছিলেন।
একটি ২০১৫ সালের পডকাস্ট সাক্ষাৎকারে, তিনি ফ্রিকোডক্যাম্প তৈরির জন্য তার অনুপ্রেরণার সংক্ষিপ্তসারটি নিম্নরূপ:"ফ্রিকোডক্যাম্প হল অত্যন্ত অদক্ষ এবং বক্র, যেভাবে আমি কোড শিখেছি তা সংশোধন করার জন্য আমার প্রচেষ্টা। আমি আমার কর্মজীবন এবং আমার বাকি জীবন এই প্রক্রিয়াটিকে যতটা সম্ভব দক্ষ এবং ব্যথাহীন করার জন্য প্রতিশ্রুতিবদ্ধ করছি। [. . . ] কোড শেখাকে আমার কাছে দুঃস্বপ্নের মতো করে তুলেছে সেই সমস্ত জিনিস যা আমরা ফ্রিকোডক্যাম্প দিয়ে ঠিক করার চেষ্টা করছি৷"মূল পাঠ্যক্রমটি মঙ্গোডিবি, এক্সপ্রেস.জেএস, অ্যাঙ্গুলারজেএস, এবং নোড.জেএসের উপর দৃষ্টি নিবদ্ধ করে এবং এটি সম্পূর্ণ হতে ৮০০ঘন্টা সময় লাগবে বলে অনুমান করা হয়েছিল৷ অনেক পাঠ ছিল অন্যান্য প্ল্যাটফর্মের বিনামূল্যের উপাদানের লিঙ্ক, যেমন কোডএকাডেমি, স্ট্যানফোর্ড, বা কোড স্কুল । কোর্সটি "ওয়েপয়েন্ট" (দ্রুত, ইন্টারেক্টিভ টিউটোরিয়াল), "বনফায়ারস" (অ্যালগরিদম চ্যালেঞ্জ), "জিপলাইন" (ফ্রন্ট-এন্ড প্রজেক্ট) এবং "বেসজাম্পস" (ফুল-স্ট্যাক প্রজেক্ট) এ বিভক্ত করা হয়েছিল। ফ্রন্ট-এন্ড এবং পূর্ণ-স্ট্যাক প্রকল্পগুলি সম্পূর্ণ করে শিক্ষার্থীকে নিজ নিজ সার্টিফিকেট প্রদান করে।
পাঠ্যক্রমটি জানুয়ারি ২০১৬-এ আপডেট করা হয়েছিল বাইরের উপাদানের উপর কম নির্ভর করতে, অপ্রচলিত বিভাগের নামগুলি সরাতে এবং পছন্দের ফ্রন্ট-এন্ড লাইব্রেরি হিসাবে অ্যাঙ্গুলারজেএস থেকে রিয়্যাক্ট.জেএসে ফোকাস পরিবর্তন করতে। ডি৩.জেএস এবং সাসসহ কোর্সওয়ার্কে বেশ কিছু সংযোজন ছিল, যা মোট সময়ের অনুমান ২,০৮০ ঘন্টা এবং আরও দুটি শংসাপত্র, ডেটা ভিজ্যুয়ালাইজেশন এবং ব্যাক-এন্ডে নিয়ে এসেছে।
কুইন্সি লারসন
কুইন্সি লারসন কোড শিখতে শুরু করার আগে ছয় বছর স্কুল পরিচালক ছিলেন যাতে তিনি স্কুলগুলিকে আরও দক্ষ করে তোলার জন্য সরঞ্জাম তৈরি করতে পারেন কোড শেখার জন্য তার নিজের যাত্রা ছিল দীর্ঘ এবং বক্রতাপূর্ণ। যার ফলে তিনি নবাগত ডেভেলপারদের জন্য একটি একক-ট্র্যাক পাঠ্যক্রমের প্রয়োজনীয়তা স্বীকার করেছিলেন। মার্কিন যুক্তরাষ্ট্রে কোডিং বুট ক্যাম্পের তথ্য বিশ্লেষণ করে এবং জনসাধারণের কাছে কোডিং শিক্ষা কতটা দুর্গম ছিল তা উপলব্ধি করার পরে, তিনি কোডিং-এর সহকর্মী-চালিত জন্য একটি সম্পূর্ণ-অনলাইন অন্তর্ভুক্তিমূলক বিনামূল্যের প্ল্যাটফর্ম তৈরি করতে শুরু করেন - যার ফলাফল ফ্রিকোডক্যাম্প।
তিনি তার পরিবারের সাথে টেক্সাসে থাকেন এবং ফ্রিকোডক্যাম্পে কাজ করে, ফ্রিকোডক্যাম্প প্রকাশনার জন্য লেখকদের লেখা এবং সাক্ষাৎকার নিয়ে, অধ্যায় (একটি বিনামূল্যের মিটআপ বিকল্প) এর মতো ওপেন সোর্স প্রকল্পগুলির সমন্বয় সাধন করে, একটি বিনামূল্যে এবং উন্মুক্ত ইন্টারনেটের পক্ষে সমর্থন করেন৷ এবং তার দুটি ছোট খেলাধুলার বয়সী সন্তান রয়েছে।
পাঠ্যক্রমটি জোড় প্রোগ্রামিংকে জোর দেয়, যার উদ্দেশ্য একটি সহযোগিতা এবং ভাগ করে নেওয়া শেখার সংস্কৃতি গড়ে তোলার উদ্দেশ্যে, যা তাদের দক্ষতার পর্যাপ্ততা সম্পর্কে ছাত্রদের সন্দেহ দূর করতে পারে (জনপ্রিয়ভাবে "ইমপোস্টার সিনড্রোম" হিসাবে উল্লেখ করা হয়)।
বর্তমানে ফ্রিকোডক্যাম্প দ্বারা শেখানো ভাষা এবং প্রযুক্তিগুলির মধ্যে রয়েছে এইচটিএমএল ৫, পিএইচপি, সিএসএস ৩, জাভাস্ক্রিপ্ট, জেক্যুয়েরি, বুটস্ট্র্যাপ, সাস, রিয়েক্ট.জেএস, নোড.জেএস, পাইথন, এক্সপ্রেস.জেএস, মঙ্গোডিবি এবং গিট ৷
২৫ অক্টোবর, ২০২২-এ ফ্রিকোডক্যাম্পের ৮ম জন্মদিন উদযাপন করার কথা বলে কুইন্সি লারসন একটি টুইট প্রকাশ করেছেন; যা ঘোষণা করেছে যে, গণিত এবং কম্পিউটার বিজ্ঞানে বিনামূল্যে স্বীকৃত ডিগ্রি প্রোগ্রামগুলি বর্তমানে সক্রিয় বিকাশে রয়েছে। তবে প্রাতিষ্ঠানিক মুক্তির তারিখ এখনও নির্ধারণ করা হয়নি।
এখন পর্যন্ত ফ্রিকোডক্যাম্প ৭.৫৮ মিলিয়ন সাবস্ক্রাইবারসহ ইউটিউবে বৃহত্তম প্রোগ্রামিং চ্যানেল চালায়। তারা সেখানে ৭০০টিরও বেশি পূর্ণ-দৈর্ঘ্যের প্রোগ্রামিং কোর্স অবাধে উপলব্ধ করেছে এবং প্রতি সপ্তাহে নতুন কোর্স প্রকাশিত হয়।
অলাভজনক কার্যক্রম
যেহেতু ফ্রিকোডক্যাম্পের ছাত্ররা পাঠ্যক্রমের সমস্ত শংসাপত্র শেষ করে, তারা অলাভজনক সংস্থাগুলির সাথে কাজ করার সুযোগ পায়, এবং উৎসাহিত হয়৷ এইধরণের কাজের উদাহরণ হল ইন্দোনেশিয়া-ভিত্তিক অলাভজনক কোপারনিক এবং পিপল সেভিং অ্যানিম্যালস।
২০১৬ সালে ফ্রিকোডক্যাম্প তাদের "ওপেন সোর্স ফর গুড" উদ্যোগের ঘোষণা করেছে, যা তাদের অলাভজনক কাজকে সকল অলাভজনক এবং সংস্থার কাছে ব্যবহার করার জন্য প্রসারিত এবং উন্মুক্ত উৎস হিসেবে প্রকাশ করে। চালু হওয়ার দশ মাসের মধ্যে কার্যক্রমটি সাতটি ওপেন-সোর্স টুল তৈরি করেছে। মেইল ফর গুড হল একটি প্রকল্প, যা সংস্থাগুলিকে স্বল্প খরচে বাল্ক ইমেল বার্তা পাঠাতে সাহায্য করে, যা মেইলচিম্পের মতো পরিষেবাগুলির একটি সুলভ বিকল্প হিসাবে কাজ করে।
অভ্যর্থনা
ফ্রিকোডক্যাম্পের প্ল্যাটফর্মটি প্রতি মাসে প্রায় ৩৫০,০০০ অনন্য দর্শক দ্বারা ব্যবহার করা হয়, ১৬০টিরও বেশি দেশের শিক্ষার্থীদের সাথে।
ফ্রিকোডক্যাম্পের আন্তর্জাতিক, সম্প্রদায়-চালিত গোষ্ঠী রয়েছে যেখানে শিক্ষার্থীরা ব্যক্তিগতভাবে যোগাযোগ করতে পারে। পরবর্তী দশকে প্রোগ্রামিং-সম্পর্কিত চাকরিতে আনুমানিক শূন্যপদ পূরণের জন্য ফ্রিকোডক্যাম্পকে প্রোগ্রামিংয়ের ভূমিকা হিসেবে উল্লেখ করে কিছু গোষ্ঠী স্থানীয় সংবাদে প্রদর্শিত হয়েছে।
ফ্রান্‌ৎস কাফকা
ফ্রান্‌ৎস কাফকা (Jewish name: אנשיל, Anschel; ৩ জুলাই, ১৮৮৩ – ৩ জুন, ১৯২৪) ছিলেন একজন জার্মান ভাষার উপন্যাস ও ছোটগল্প লেখক যিনি বিংশ শতাব্দীর অন্যতম প্রভাবশালী লেখক হিসাবে বিবেচিত। তাঁর অধিকাংশ কাজগুলো যেমন- "ডি ফেরভান্ডলুঙ্গ"(রূপান্তর), "ডের প্রোজেন্স"(পথানুসরণ), "ডাস স্কোলস"(দুর্গ) ইত্যাদির বিষয়বস্তু এবং আদর্শিক অভিমুখ আধুনিক মূলত বিচ্ছিন্নতাবোধ, মানুষের ওপর ক্ষমতাধর মানুষের শারীরিক এবং মানসিক নিষ্ঠুরতা, অভিভাবক-সন্তান সম্পর্কে সংঘর্ষ, আতঙ্কজনক উদ্দেশ্য চরিতার্থে ব্যস্ত এমন চরিত্র, মানবজীবনে আমলাতান্ত্রিক হস্তক্ষেপএবং রহস্যময় রূপান্তর - এসব বিষয়কে কেন্দ্র করে গড়ে উঠেছে। কাফকা অস্তিত্ববাদ তত্ত্বকে বিশেষভাবে প্রভাবিত করেছিলেন।
পরিবার
মধ্যবিত্ত ইহুদি পরিবারের সন্তান ফ্রান্‌ৎস কাফকা অস্ট্রিয়া-হাঙ্গেরি সম্রাজ্যের প্রাগ (প্রাহা) শহরের 'ওল্ড টাউন স্কয়ারে' জন্মগ্রহণ করেন। তার বাবা হারমেইন কাফকা ছিলেন তার দাদা জ্যাকব কাফকার চতুর্থ সন্তান। জ্যাকব কাফকা দক্ষিণ বোহিমিয়ার একটি ছোট ইহুদি অধ্যুষিত গ্রামে বসবাস করতেন, কিন্তু পরবর্তীতে হারমেইন কাফকা পুরো কাফকা পরিবারকে প্রাগ শহরে নিয়ে আসেন। হারমেইন কাফকা প্রথম দিকে প্রাগ শহরের রাস্তায় ফেরি করে বিভিন্ন জিনিস বিক্রয় করলেও পরে তিনি একটি পোশাকের দোকান দেন যেখানে তিনি প্রায় ১৫ জন বিক্রয় কর্মী নিয়োগ দেন। কাফকার মা জুলি ছিলেন এক বিখ্যাত পোশাক বিক্রেতার মেয়ে যিনি ফ্রান্‌ৎস কাফকার বাবা হারমেইন কাফকার চেয়ে অধিকতর শিক্ষিত ছিলেন। ফ্রান্‌ৎস কাফকা যখন শিশু ছিলেন তখন জার্মানিতে অনেক প্রকরণের জার্মান ভাষায় মানুষ কথা বলত, তবে সমাজের সকল শ্রেণীর মানুষের সাথে অনায়াসে মেলামেশার স্বার্থে ফ্রান্‌ৎস কাফকার বাবা-মা তাকে উচ্চ শ্রেণীর জার্মান শিখতে অনুপ্রেরণা যোগান। হারমেইন এবং জুলির ছয়টি সন্তানের মধ্যে ফ্রান্‌ৎস কাফকা ছিলেন জ্যেষ্ঠ। ফ্রান্‌ৎসের বয়স যখন মাত্র সাত বছর তখন তার ছোট দুই ভাই জর্জ এবং হাইনরিখ শিশুকালেই মৃত্যুবরণ করে। তার তিন বোন এলি (১৮৮৯-১৯৪৪), ভেলি (১৮৯০-১৯৪২) এবং ওতলা (১৮৯২-১৯৪৩)। প্রত্যেকেই দ্বিতীয় বিশ্বযুদ্ধের সময় হত্যাকাণ্ডে নিহত হন।
ফ্রান্‌ৎসের জীবনীকার স্ট্যানলি কর্নগোল্ড ফ্রান্‌ৎসের বাবা হারমেইন কাফকাকে একজন স্বার্থপর ও লোভী ব্যবসায়ি হিসেবে বর্ণনা করলেও ফ্রান্‌ৎসের মতে তার বাবা ছিলেন শক্তি, জ্ঞান, মেধা সহনশীলতা এবং আচরণে একজন পরিপূর্ণ কাফকা। হারমেইন ও জুলি উভয়েই তাদের পারিবারিক ব্যবসায় এতটাই নিবেদিত ছিলেন যে তারা দিনের প্রায় পুরোটা সময়ই ব্যস্ত থাকতেন। এ কারণে ফ্রান্‌ৎস কাফকার শৈশব কিছুটা একাকীত্বের মধ্য দিয়ে অতিবাহিত হয় এবং তিনি শিশুকাল হতে গৃহপরিচারিকা ও পারিবারিক সেবকদের কাছে মানুষ হয়েছেন। বাবার সাথে কাফকার সম্পর্কের টানাপোড়ন বোঝা যায় তার ব্রিফ এন দেন ভেটার (Brief an den Vater) বা পিতার নিকট পত্র থেকে যেখানে তিনি তার বাবাকে অভিযোগের সুরে স্বৈরাচারী এবং মাত্রাতিরিক্ত চাহিদাসম্পন্ন ব্যক্তি হিসেবে তুলে ধরেছেন। অপরদিকে তার মা ছিলেন নম্র ও শান্ত স্বভাবের। ফ্রান্‌ৎস কাফকার লেখনীতে তার বাবার স্বৈরাচারী মনোভাবের ছোঁয়া কিছুটা আঁচ করা যায়।
কাফকা পরিবারে একজন গৃহপরিচারিকা ছিলেন যিনি তাদের সাথে একই বাড়িতে বসবাস করতেন। বাড়িটি ছিল পুরো পরিবারের স্থান সংকুলানের ক্ষেত্রে কিছুটা ছোট এবং সেখানে ফ্রান্‌ৎসের কামরাটি সবসময়ই ঠাণ্ডা থাকত। ১৯১৩ সালের নভেম্বর মাসে তারা পুরনো ছোট বাড়িটি ছেড়ে একটি বড় বাড়িতে ওঠেন।
এলি ও ভেলির বিয়ে হয়ে যাওয়ায় তারা আগেই বাড়ি ছেড়ে তাদের সেনাবাহিনীতে চাকুরীরত স্বামীর সাথে বসবাসের জন্য পরিবার ত্যাগ করে। ১৯১৪ খিস্টাব্দের আগস্ট মসে প্রথম বিশ্বযুদ্ধ শুরু হওয়ার পর এলি ও ভেলি জানতেন না তাদের স্বামীরা কোথায় যুদ্ধ করছেন তাই তারা পুনরায় সসন্তান তাদের বাবার বাড়িতে বসবাসের জন্য চলে আসেন। ৩১ বছর বয়সে ফ্রান্‌ৎস ভেলির পুরনো এপার্টমেন্টে বসবাসের জন্য চলে যান এবং এখানেই জীবনে প্রথমবারের মত তিনি একা বসবাস শুরু করেন।
শিক্ষা
thumb|কিনস্কি প্যালেস যেখানে কাফকার বাবার একটি দোকান ছিল এবং এইখানেই জিমনেশিয়াম ছিল যেখানে কাফকা কসরত করতেন।|alt=An ornate four-storey palatial building ১৮৮৯ সাল থেকে ১৮৯৩ সাল পর্যন্ত কাফকা ডয়েচ ক্যানাবেনশুল জার্মান বয়েজ এলিমেন্টারি স্কুলে পড়ালেখা করেন। ১৩ বছর বয়স পর্যন্ত সেখানে পড়ালেখা করার পর তার ইহুদী শিক্ষার ইতি ঘটে। কাফকা তার বাবার সাথে বছরে চারটি ছুটির দিনে সিনেগগে যেতেন তবে সিনেগগে যাওয়া তিনি কখনই মন থেকে উপভোগ করতেন না।
১৮৯৩ সালে প্রাথমিক বিদ্যালয়ের পাঠ চুকিয়ে তার বাবা তাকে একটি প্রথাগত মাধ্যমিক বিদ্যালয়ে ভর্তি করিয়ে দেন। সেই বিদ্যালয়ে জার্মান ভাষার মাধ্যমে পাঠদান করা হলেও কাফকা কথা বলা ও লিখার ক্ষেত্রে চেক চেক ভাষা ব্যবহারে পারদর্শী ছিলেন। সেই মাধ্যমিক বিদ্যালয়ে কাফকা পূরো আট বছর অধ্যয়ন করেন এবং বেশ ভাল ফলাফলঅর্জন করেন। তার চেক ভাষার ওপর ভাল দক্ষতা থাকা সত্ত্বেও তিনি নিজেকে চেক ভাষায় মোটেও দক্ষ মনে করতেন না এবং চেক ভঙ্গিতে জার্মান বলতেন। ১৯০১ সালে তিনি উচ্চ মাধ্যমিক সম্পন্ন করেন।
একই সালে কাফকা প্রাগ শহরের জার্মান চার্লস-ফার্দিন্যান্দ বিশ্ববিদ্যালয়ে রসায়ন শাস্ত্রে ভর্তি হন। তবে মাত্র দুই সপ্তাহের ব্যবধানে তিনি রসায়ন ছেড়ে আইন শাস্ত্রে ভর্তি হন। আইন শাস্ত্রে কাফকার বিন্দুমাত্র আগ্রহ ছিল না কিন্তু তার পরও দুটি কারণে তিনি এই বিষয়ে অধ্যয়ন করার জন্য মনস্থির করেন। প্রথম কারণ হল আইন পেশায় যথেষ্ট সম্ভাবনা থাকায় তার বাবা খুশি থাকবেন অপর দিকে বিশ্ববিদ্যালয়ে আইন অনেক দীর্ঘ কোর্স হওয়ায় তিনি দীর্ঘকাল ধরে বিশ্ববিদ্যালয়ে অবস্থান করতে পারবেন এবং তার প্রিয় বিষয় যেমন ইতিহাস, কলা ও জার্মান শিক্ষায় ছোট ছোট কোর্স করতে পারবেন। বিশ্ববিদ্যালয়ে থাকার সময় কাফকার কয়েকজন বন্ধু ছিলেন যারা পরবর্তী জীবনে সাহিত্য ও কলার বিভিন্ন বিভাগে জনপ্রিয় হয়েছিলেন।
বিশ্ববিদ্যালয়ে প্রথম বর্ষের অধ্যয়নের শেষের দিকে একই বিশ্ববিদ্যালয়ের ম্যাক্স বোর্ড নামে একজন ছাত্রের সাথে পরিচিত হন যার সাথে কাফকার আজীবন বন্ধুত্ব ছিল। ম্যাক্স বোর্ড লক্ষ করেছিলেন যে কাফকা অত্যন্ত লাজুক প্রকৃতির ছিলেন এবং মিতভাষী হওয়া স্বত্তেও তার কথার মধ্যে নিগূড় উপলব্ধি থাকত। এছাড়াও কাফকা আজীবন একজন ক্ষুধিত পাঠক ছিলেন।
মৃত্যু
কাফকা খেতে পছন্দ করতেন না। হেনরি ফ্লেচার নামের একজন পুষ্টি গবেষক দ্বারা অনুপ্রাণিত হয়ে তিনি বরং অল্প খাবার অনেকক্ষণ মুখে দিয়ে রাখতেন। কিছুক্ষণ পর পর চিবিয়ে নিতেন। কাফকার ধারণা ছিল একমাত্র এভাবে খেলেই খাবারের প্রতিটি উপাদানকে সঠিকভাবে কাজে লাগানো সম্ভব। এই অভ্যাস তাকে মারাত্মক স্বাস্থ্যহানীর দিকে ঠেলে দেয়। ১৯২৪ সালের ৩ জুন অস্টিয়ার কিয়ের্লিংয়ে মারা যান কাফকা। তার মৃত্যুর কারণ ছিল, না খেয়ে থাকাজনিত পুষ্টিহীনতা।
গ্রন্থাবলী
উপন্যাস
গ্রন্থপঞ্জি
Journals
Newspapers
Online sources
আরও পড়ুন
পত্রিকা
রামধনু পতাকা (এলজিবিটি আন্দোলন)
রামধনু পতাকা (ইংরেজি: rainbow flag) হল নারী-সমকামী, পুরুষ-সমকামী, উভকামী ও রূপান্তরকামী (এলজিবিটি) আত্মাভিমান (প্রাইড) ও এলজিবিটি সামাজিক আন্দোলনগুলির একটি প্রতীক। এই পতাকাকে সচরাচর পুরুষ-সমকামী আত্মাভিমান পতাকা (ইংরেজি: gay pride flag) ও এলজিবিটি আত্মাভিমান পতাকা (ইংরেজি: LGBT pride flag) বলা হয়। এই পতাকার রংগুলি এলজিবিটি সমাজের বৈচিত্র্যকে প্রতিফলিত করে। এলজিবিটিকিউ+ অধিকার পদযাত্রাগুলিতে প্রায়শই এই পতাকাটি পুরুষ-সমকামী আত্মাভিমানের প্রতীক হিসেবে ব্যবহৃত হয়। রামধনু পতাকার উৎসস্থল নর্দার্ন ক্যালিফোর্নিয়া হলেও, এখন এটি সারা বিশ্বেই ব্যবহৃত হয়।
১৯৭৮ সালে সান ফ্রান্সিসকোর চিত্রশিল্পী গিলবার্ট বেকার রামধনু পতাকার নকশা প্রস্তুত করেছিলেন। পরে এই পতাকার নকশায় কয়েকবার পরিবর্তন করা হয়। কোন বুনন কাপড় সহজে পাওয়া যায়, সেই অনুসারেই এই পতাকা থেকে প্রথমে রং বাদ দিয়ে এবং পরে রং আবার যোগ করে নকশা পালটানো হয়েছিল। ২০০৮ সালের নকশা অনুসারে, রামধনু পতাকার সবচেয়ে বেশি পরিচিত নকশাটিতে লাল, কমলা, হলুদ, সবুজ, নীল ও বেগনি রঙের ছ’টি ডোরা-কাটা দাগ আছে। পতাকাটিকে সাধারণত আনুভূমিক অবস্থায় ওড়ানো হয়। লাল দাগটি উপরে থাকে, যাতে এটিকে প্রাকৃতিক রামধনুর মতো দেখায়।
ইতিহাস
<div class="floatright" style="background-color:#EEEEEE;border:1px; font-size:90%; width:16em; solid #C8C8C8;padding:1em;text-align:center"> ১৯৭৮ সালে গিলবার্ট বেকার কৃত নকশায় আটটি ডোরা-কাটা দাগবিশিষ্ট মূল রামধনু পতাকা
বুনন কাপড় না পাওয়া যাওয়ায় হট পিঙ্ক রংটি বাদ দিয়ে এই রামধনু পতাকাটির নকশা প্রস্তুত করা (১৯৭৮–৭৯)
১৯৭৯ সালের পর থেকে জনপ্রিয় ছয়-রঙা রামধনু পতাকা। বেগনি নীল ও আসমানি রঙের পরিবর্তে গাঢ় নীল রং যুক্ত করা হয়। গিলবার্ট বেকারের জন্ম ১৯৫১ সালে। তিনি ছিলেন এক ঘোষিত পুরুষ-সমকামী আন্দোলনকারী। তাঁর ছেলেবেলা কেটেছিল কানসাসের একটি ছোটো শহরে। ১৯৭০ সালে তিনি দুই বছরের জন্য মার্কিন যুক্তরাষ্ট্রের সেনাবাহিনীতে যোগ দেন। সম্মানজনকভাবে সেখান থেকে অবসর নেওয়ার পর গিলবার্ট নিজেই সেলাইয়ের কাজ শেখেন। ১৯৭৪ সালে বেকারের সঙ্গে হার্ভে মিল্ক নামে এক প্রভাবশালী পুরুষ-সমকামী নেতার সাক্ষাৎ হয়। মিল্ক তিন বছর পর বেকারকে নির্দেশ দেন পুরুষ-সমকামী সম্প্রদায়ের জন্য একটি আত্মাভিমানের প্রতীক সৃষ্টি করার জন্য। ১৯৭৮ সালের ২৫ জুন সান ফ্রান্সিসকোয় গে ফ্রিডম ডে প্যারেডে মূল পুরুষ-সমকামী আত্মাভিমান পতাকাটি উত্তোলন করা হয়েছিল। বলা হয়ে থাকে যে, বেকার হয়তো জুডি গারল্যান্ডের (তিনি ছিলেন অন্যতম প্রথম পুরুষ-সমকামী আইকন) "ওভার দ্য রেইনবো" গানটি এবং গারল্যান্ডের মৃত্যুর কয়েক বছর সংঘটিত স্টোনওয়াল দাঙ্গার দ্বারা অনুপ্রাণিত হয়েছিলেন। রামধনু পতাকার উৎস সম্পর্কে আরও একটি মত আছে। ১৯৬০-এর দশকে কলেজ প্রাঙ্গনগুলিতে কিছু মানুষ ফ্ল্যাগ অফ দ্য রেসেস (যা ফ্ল্যাগ অফ দ্য হিউম্যান রেস নামেও পরিচিত ছিল) বহন করে বিশ্বশান্তির বার্তা প্রচার করতেন। এই পতাকাটিতে পাঁচটি ডোরা-কাটা দাগ ছিল। উপর থেকে নিচ পর্যন্ত সেই রংগুলি ছিল লাল, সাদা, বাদামি, হলুদ ও কালো। বলা হয়, এই পতাকাটির থেকেই গিলবার্ট বেকার রামধনু পতাকার ধারণাটি পেয়েছিলেন। তিনি সেই সময়কার হিপি আন্দোলন থেকে এটি ধার করেন। এটির উপর পুরুষ-সমকামী আন্দোলনের পথপ্রদর্শক আলেন গিনসবার্গের বিরাট প্রভাব ছিল। মূল পতাকাটিতে আটটি ডোরা-কাটা দাগ ছিল। বেকার প্রত্যেকটি রঙের এক-একটি নির্দিষ্ট অর্থ করেছিলেন:
তিরিশ জন স্বেচ্ছাসেবক প্রথম প্যারেডের জন্য দু’টি পতাকা রং দিয়ে হাতে ছুপিয়ে সেলাই করে দেন।